**Cofnodion Cyfarfod CCG Mis Ionawr 28.1.20**

**Am 7.30yh Ar-lein**

**19:179:** **Presennol:** Siôn Ifans (Cadeirydd), Geraint Wigley, William Owen, Gwenfair Davies, Gareth Jones, Iwan Jones, Aeron Pughe, Dafydd Evans, Gwen Lloyd, Huw Williams, Aled Griffiths, William Owen, Gareth Owen, Paul Hughes, Sandra Evans (Clerc)

**19:180:** **Ymddiheuriadau:** Deryck Lewis, Elwyn Vaughan

**19:181:** **Datganiadau o ddiddordeb:** Gwen Lloyd, Aled Griffiths - cynllunio

**19:182:** **Cyflwyno a Derbyn Cofnodion Rhagfyr**

Cynigodd Geraint Wigley fod y cofnodion yn gywir. Fe’i heiliwyd gan William Owen.

**19:183: Materion yn codi o’r Cofnodion**

* Nodwyd bod llythyron wedi cael eu hanfon at Iechyd Bro Ddyfi, yn sôn am bryderon a chwynion gan bobl leol. Mae’r Cyngor yn disgwyl ymateb o fewn dau fis yn dilyn cais am fwy o amser. Er bod y Cyngor yn parhau i gynrychioli pobl leol ond nodwyd hefyd bod gan unigolion hawl i gysylltu dros eu hunain â concerns.qualityandsafety.POW@Wales.nhs.uk a kate.blackburn@wales.nhs.uk Dylid sylwi nad oes modd gwneud cwyn drwy Fwrdd Iechyd Addysgu Powys os ydy’r cwyn eisoes wedi cael ei gyflwyno eisoes i Iechyd Bro Ddyfi.
* Derbyniwyd llythyr diolch gan Nora Wigley ar ran Canolfan Glantwymyn am gyfraniad y Cyngor.
* Derbyniwyd llythyrau diolch gan Ambiwlans Awyr Cymru, Cyngor Bro Ddyfi a Homestart

**19:184: Cynllunio**

**19:184:1:** BRYN DYFI, CEMAES – YMESTYN SAFLE CARAFANNAU A GWERSYLLA: 20/1978/FUL

Penderfynwyd cefnogi’r cais. Cynigiwyd hyn gan Aeron Pughe ac fe’i heiliwyd gan Iwan Jones

**19:184:2:** GOLEDD DDYFI, COMINS COCH - GAREJ DWBL: 20/2044/HH

Penderfynwyd cefnogi’r cais hwn ar yr amod mai garej domestig yn unig a ganiateir.

Cynigiwyd hyn gan Geraint Wigley. Fe’i heiliwyd gan Dafydd Evans

 **19:184:3:** GLANDULAS MAWR – CODI 3 CHABAN: 20/2029/FUL

Penderfynwyd cefnogi’r cais. Cynigiwyd hyn gan Huw Williams. Fe’i heiliwyd gan Gareth Owen.

**19:184:4:** GLANDULAS MAWR- ANNEDD MENTRAU GWLEDIG: 20/2027/FUL

Penderfynwyd cefnogi’r cais. Cynigiwyd hyn gan Dafydd Evans. Fe’i heiliwyd gan Huw Williams

 **19:184:5:** RHYDADERYN CARTREF NEWYDD I WEITHIWR AMAETHYDDOL: 21/0068/RES

Penderfynwyd cefnogi’r cais. Cynigiwyd hyn gan Gareth Jones. Fe’i heiliwyd gan Huw Williams

**19:185: Materion Ariannol:**

**19:185:1: Bancio ar-lein.** Nid yw’r ohebiaeth a addawyd gan y banc ynglŷn ag ychwanegu enwau at y mandate, bancio ar-lein a’r tri thaliad a dderbyniwyd wedi cyrraedd o hyd. Bydd Gareth Jones yn ymchwilio i’r mater.

**19:185:2: Diweddariad ariannol** - Derbyniwyd Praesept £3833.33, £43.00 I.B.Williams a £100.00 gan Glyn Rees a’i fab

**19:185:3: Taliadau**

* Whittingham Riddel £250.00 Gwasanaethau Cyflogres a PAYE 147151)
* Cyflog y Clerc am 3 mis (Hyd 2020– Ion 2021) Cynigiwyd y dylid talu hwn gan Aled Griffiths ac fe’i heiliwyd gan Gwenfair Davies
* HMRC 190.20 (Hyd 2020– Ion 2021) Cynigiwyd y dylid talu hwn gan Dafydd Evans ac fe’i heiliwyd gan Gwenfair Davies
* Gloversure £20.90 – newid manylion y Cynghorwyr ar y wefan Cynigiwyd y dylid talu hwn gan Dafydd Evans ac fe’i heiliwyd gan Iwan Jones

**19:186: Adroddiadau’r Cynghorwyr**

**19:186:1: Adroddiad Addysg – Aled Griffiths** Bydd cyfarfod yr wythnos nesaf. Canmolwyd ymdrechion a llwyddiant yr athrawon, y rhieni a’r disgyblion wrth ymdopi â’r sefyllfa gyfredol

**19:186:2: Y Bwrdd Iechyd – Gareth Jones a Gwenfair Davies.** Ni chynhaliwyd Fforwm i’r cleifion eto. Mynegwyd siom o ran yr ymateb a gafwyd gan feddygfa Bro Ddyfi i’r anfonwyd yn mynegi anfodlonrwydd y Cyngor â’r ddarpariaeth feddygol.

Tynnwyd sylw at sgam brechlyn ffug. Mae Heddlu Dyfed Powys hefyd wedi tynnu sylw at hyn ac anogir y cyhoedd i fod yn wyliadwrus.

**19:186:3: Neuadd Gymunedol Glantwymyn** - **Paul Hughes** Mynegwyd diolch am gyfraniad y Cyngor. Gwerthfawrogir y cyfraniad gan fod costau cynnal a chadw er nad yw’r neuadd ar agor ar hyn o bryd.

**19:187: Unrhyw fater arall**

**19:187:1:** Cynnal gwefan y Cyngor -Awgrymwyd y dylid ymchwilio i argaeledd a chost pecynnau cynnal gwefannau gan gysylltu â Gloversure yn ogystal â Chlerc Cyngor Dinas Mawddwyi’r diben hwn.

Nodwyd bod angen ychwanegu datganiadau o ddiddordeb a newyddion yn gyson.

**19:187:****2:** Peipen dŵr yn Llanwrin. Cysylltwyd eto â’r Bwrdd Dŵr gan nad yw’r sietyn wedi cael ei adfer ar ôl i’r beipen ddŵr fynd drwy’r pentref. Mae hyn yn achosi pryder i breswylwyr lleol sy’n ofni y bydd da byw yn difetha eu gerddi.

**19:187:3:** Pumphouse Cwmlline – mae problemau wedi codi eto yn ddiweddar gyda dŵr budr yn cyrraedd y cae o gwmpas y pumphouse ac yn llifo i’r afon gerllaw. Mae Dŵr Cymru’n ymwybodol o hyn.

**19:187:4:** Dŵr ar ffyrdd Cwmberllan, Tŷ nant. Gwneir cais i agor ffosydd yn Narowen, Comins ac Abercegir. Mae problem gyda styciau dŵr yng Nghomins, ger Gwernbere, a hefyd yn Llanwrin.

**19:187:5:** Ciosg Comins. Bydd y clerc yn ymchwilio i’r sefyllfa ddiweddaraf ynglŷn a diffibriliwr

**19:187:6;** Ffens eglwys Darowen. Ni chafwyd ymateb hyd yn hyn i’r cais am bobl i wneud y gwaith felly bydd y Cynghorwyr lleol yn gofalu am y mater.

**19:187:7:** Ciosg Cemaes. Nodwyd bydd cytundeb ar waith rhwng Isobel Bottoms a chymuned Cemaes o fis Ebrill ymlaen er mwyn defnyddio’r ciosg ar gyfer gadael parseli a nwyddau i’r gymuned. Bydd y Cynghorwyr yn mynd i’r afael â dod o hyd i rywun i wneud y gwaith.

**19:187:8:** Nodwyd bod diffyg lle i gerbydau barcio y tu allan i Siop Cemaes.

**19:187:9:** Nodwyd bod baw cŵn yn broblem yn y pentref. Gwneir cais i Gyngor Sir Powys am osod biniau ger bont Cemaes, yn y parc chwarae ac wrth bont Rhyd-y-gwial.

**19:187:10:** Nodwyd bod angen lle parcio am gyfnod o 45 munud y tu allan i’r Church Room i’r Swyddfa bost symudol sy’n ymweld â Chemaes ddwywaith yr wythnos. Penderfynwyd cysylltu i ofyn am ganiatâd.

**19:187:10:** Mae angen halen yng Ngheinws

**19:187:11**: Nodwyd bod ffens wedi torri ger Tynrhos yn dilyn damwain car.

Caewyd y cyfarfod am 9.21yh.

**Cynhelir y cyfarfod nesaf am 7.30yh ar y 25ain o Chwefror**

**------------------------------------------------**

**Cyfarfod Ymddiriedolaeth y Melinau Gwynt 28.1.21**

Derbyniwyd llythyr i ddiolch am y cyfraniad at fwrdd gwyn rhyngweithiol Ysgol Glantwymyn.

Caewyd y cyfarfod am 9.25